**echivalențe lirice**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pliant

vorbe nepotrivite -

umbrele unei căderi din adevăr

ascund calea

-vreme

marcată de irațional-

orientări spre

fățărnicie

Nopțile Albe:

nu mai vrem să fim liberi;

noi suntem voi.

-exercițiu eșuat

prin vâltoarea emoțiilor,

nu se mai vede

drumul spre casă.

\*

închisoarea Stanfort-

prizonier și paznic

într-o relație dezumanizantă...

~șabloane verbale

străbat câmpurile morfogenetice:

"nu ai de ales,

trebuie să continui".

realitatea simulată

devine reală-

#8612 are tulburări emoționale.

~prin inversiune,

compasiunea

e transformată-n slăbiciune-

nimeni nu scutură pomul.

amprentarea demonică a conștiinței-

# 819

nu-și amintește numele.

~dimineață stearpă,

priviri împietrite.

trăirea-n inimă

e atrofiată.

joc măsluit-

psihologul Milgram

experimentează obediența.

~între celule,

influențele telurice

anulează personalitatea;

orbecăind în noapte…

stadiul agentic-

translatarea responsabilității

aiurea...

~disonanțe

produc

un dezmăț

al simțurilor.

sub comenzi-

timpul este deformat,

răspunderea morală-i transparentă.

~în spatele scenei,

o minte fără orizont,

trage de fire:

să-nceapa spectacolul!

\*

vârf de aisberg:

fenomenul Pitești-

" cea mai mare barbarie

a lumii contemporane"

~frica

transformă victima în călău;

lumina din suflet devenind întuneric.

bat clopotele

pentru martiri-

pentru cei care au ieșit cu haine strălucitoare

din iadul închisorilor comuniste;

bat clopotele, oameni buni,

să ne aducă-aminte,

că Dumnezeu e cu noi.